Det er tilsyneladende længere tids uenighed om partilinjen i byrådsgruppen, der nu resulterer i et åbent slagsmål. Forleden blev spidskandidat og rådmand Anne-Dorte Krog udfordret på lederpladsen af Jane Østergaard, der meddelte at hun nu går efter at blive spidskandidat ved næste kommunalvalg. Det fik Anne-Dorte Krog til at meddele, at hun ikke genopstiller ved valget, men istedet går efter en lederstilling udenfor politik. Nu har den unge Felix Henriksen valgt, at melde sig ud af byrådsgruppen - og det har fået Anne-Dorte Krog til at overveje at sin situation. Felix Henriksen udtaler: - Vi har været uenige lokalt, og jeg føler ikke længere at jeg er med til at udforme den politiske linje i partiet. SF har ændret sig - det har jeg ikke!. For at kunne være den person, som folk stemte på og føre en politik i overensstemmelse med min egen holdning, er jeg nødt til at forlade SF. SF Aalborg står officielt bag Jane Østergaard som ny spidskandidat, men har endnu ikke overvejet konsekvenserne af to SF-grupper i byrådet. Britta Mølgaard, der er næstformand for SF i Region Nordjylland og bestyrelsesmedlem i SF Aalborg siger til TV2/Nord: -Vi arbejder lige nu på en pressemeddelelse, og I får den så hurtigt vi er klar!.
SF's bestyrelse i Aalborg holdt søndag formiddag krisemøde om de kaotiske forhold i byrådsgruppen.